City Break Palermo

Italia este ţara pe care o poţi vedea de o mie de ori şi niciodată îndeajuns. Vă propunem un city break de vis în capitala Siciliei, Palermo, un oraş modern, al cincilea ca mărime din Italia, care se remarcă prin istorie, cultură, arhitectură, pieţe, magazine, localuri tradiţionale și gastronomie. Odată ajunşi în bătrânul şi fascinantul oraș, vă recomandăm să exploraţi fiecare colţ al oraşului, să descoperiţi fiecare loc plin de contraste uimitoare. Arhitectura orașului este cel mai bun exemplu de diversitate culturală, de la cea arabă, la cea gotică. Palermo este locul de naştere al celebrei prăjituri Tiramisu, al celebrului desert sicilian cannoli, iar pizza de aici rivalizează cu cea din Napoli. În Piazza Marina se află Parcul Garibaldi, unde Nicolae Bălcescu a primit un omagiu din partea românilor din Palermo: *"Nicolae Bălcescu, grande storico e patriota romeno morte a Palermo"*, scrie pe soclul statuii revoluționarului de la 1848. Ce mai trebuie să te îndrăgostești de Palermo?

# Info Sejur:

* **Destinaţie: Palermo**

# Durata sejur: 4 zile

* **Tarif de la: 650 euro / persoană**
* **Detalii tarif:**
  + Tariful este valabil pentru minim 2 persoane.
  + Tariful poate varia în funcţie de numărul de participanţi, perioada călătoriei, evenimente speciale, gradul de ocupare a avioanelor, hotelurilor etc.

# Top Obiective turistice din Palermo:

* **Natură şi Peisaje:** Golful Palermo, Marea Tireniană, Parcul Garibaldi, Muntele Etna
* **Artă şi arhitectură:** Opera Teatro Massimo din Palermo, Quatro Canti din Palermo, Catedrala din Palermo, Palatul Normanzilor din Palermo, Cefalu, Bagheria din Palermo, Villa Palagonia din Palermo, Piazza Marina din Palermo, bustul lui Nicolae Bălcescu din Parcul Garibaldi, Catedrala din Taormina, Piaţa Corvaja din Taormina, Turnul Arab din Taormina, Teatru Antic Grecesc din Taormina
* **Experienţe şi Distracţii:** participarea la o masă la unele dintre restaurantele de cartier, unde puteţi savura un cannoli sicilian şi a un tiramisu, alături de o cafea italiană autentică; urcare pe Muntele Etna până la altitudinea de 1.850 m, de unde veţi putea vizita zonele care au fost în centrul ultimelor erupţii vulcanice, care în prezent oferă un peisaj unic de lavă pietrificată

# Ziua 1: Bucureşti – Palermo

Plecare de pe Aeroportul Internațional Henri Coandă cu compania ITA Airways , zbor AZ 7507 (10:50 / 12:00) spre Roma, de unde sse va pleca mai departe cu aceeasi comapnie zbor AZ 1791 (18:20/19:25) spre Palermo capitala regiunii autonome Sicilia, cu o vechime de peste 2700 de ani. Cazare la Hotel Ibis Styles Palermo President 4\*.

# Ziua 2: Palermo – Cefalu – Palermo

Mic dejun. Zi dedicată explorării oraşului Palermo.Vă recomandăm un tur panoramic și pietonal, care va include: Quatro Canti, Catedrala și Palatul Normanzilor cu Capela Palatină remarcabilă prin modul armonios în care se îmbină arhitectura bizantină, arabă și normandă. Veţi putea vizita apoi Cefalu, oraș întemeiat de greci pe malul mării Tireniene, a cărui catedrală este inclusă în Patrimonial Mondial UNESCO. Veţi putea vizita în continuare Bagheria, unul dintre cartierele vestice ale orașului Palermo, unde veți putea vizita Villa Palagonia, renumit exemplu de arhitectură locală, cunoscută din filmele marelui regizor Giuseppe Tornatore, care s-a născut și a copilărit în aceste locuri. Piazza Marina, un alt obiectiv care nu trebuie ratat, în care se află Parcul Garibaldi, care are o vechime de peste 100 de ani, fiind fondat în anul 1886, unde Nicolae Bălcescu are un bust aşezat chiar lângă cel al prietenului său Giuseppe Garibaldi. "Nicolae Bălcescu, grande storico e patriota romeno morte a Palermo", scrie pe soclul statuii revoluţionarului de la 1848. Vă recomandăm să vă opriţi la terasele de cartier şi să încercaţi un cannoli sicilian şi un tiramisu, alături de o cafea italiană autentică. Cazare la Hotel Ibis Styles Palermo President 4\*.

# Ziua 3: Palermo – Muntele Etna – Taormina – Palermo

Mic dejun. Pentru această zi vă recomandăm o excursie de 1 zi la Muntele Etna şi la Taormina. Veţi urca pe Muntele Etna până la altitudinea de 1.850 m, de unde veţi putea vizita zonele care au fost în centrul ultimelor erupţii vulcanice, care în prezent oferă un peisaj unic de lavă pietrificată. După-amiază, puteţi vizita Taormina, o cochetă staţiune situată la 200 m deasupra nivelului mării, construită pe o terasă muntoasă, cu o frumoasă vedere asupra vulcanului. Centrul istoric este inclus pe lista Patrimoniului Mondial Cultural UNESCO, Taormina fiind destinaţia preferată a multor personalităţi artistice de-a lungul timpului. Veţi putea admira Catedrala, Piaţa Corvaja şi frumosul Turn Arab, iar dacă doriţi veţi putea vizita celebrul Teatru Antic Grecesc, unul dintre cele mai bine conservate din Italia. Cazare la Hotel Ibis Styles Palermo President 4\*.

# Ziua 4: Palermo – București

Plecare spre Roma cu compania ATA Airways, cu zborul AZ 1782 (10:05 / 11:15) și mai departe spre Bucuresti cu zborul AZ 7506 (12:50 / 16:05).

**TARIFUL INCLUDE:**

* transport internaţional cu avionul pe ruta: Bucureşti – Roma – Palermo si retur cu compania ITA AIRWAYS
* taxele de aeroport
* un bagaj de cală / persoană
* 3 nopţi de cazare cu mic dejun la hotel de 4\*
* asigurare în caz de insolvabilitate / faliment al agenţiei de turism

**TARIFUL NU INCLUDE:**

* taxele de oraş (unde se percep) se achită, la recepţia hotelurilor, individual
* transfer privat aeroport – hotel – aeroport: 50 euro / persoană
* alte servicii suplimentare decât cele menţionate, cheltuieli personale, băuturi etc.
* taxele de intrare la obiectivele turistice (muzee, catedrale etc) şi dacă este cazul, ghizii pentru acestea
* excursiile opţionale se pot realiza cu un număr minim de participanţi, precizat de partenerii externi, tarifele acestora fiind informative; în funcţie de timpul disponibil, la faţa locului, se mai pot organiza şi alte excursii opţionale propuse de partenerul local

**ACTE NECESARE:**

* carte de identitate sau paşaportul valabil la întoarcerea în ţară

**CONDIŢII DE ÎNSCRIERE:**

* pentru efectuarea rezervării este necesară plata unui avans min. de 50% din tarif
* diferenţa de 50 %, se achită cu min. 14 zile înainte de data plecării
* oferta zilei este valabilă în ziua respectivă în limita disponibilității locurilor în momentul rezervării
* turistul va încheia cu agenţia « Contractul de prestări servicii turistice », la care prezentul program este parte

**OBSERVAŢII:**

* agenţia nu se obligă să găsească partaj persoanelor care călătoresc singure
* agenţia nu răspunde în cazul refuzului autorităţilor de la punctele de frontieră de a primi turistul pe teritoriul propriu sau de a-i permite să părăsească teritoriul propriu
* prezentarea la aeroport se va face cu trei ore înaintea zborului; agenţia nu răspunde în cazul refuzului îmbarcării turiştilor ca urmare a întârzierii acestora
* cazarea turiştilor, precum şi eliberarea camerelor se face în conformitate cu regulile hoteliere specifice fiecărei ţări
* clasificarea pe stele a unităţilor de cazare este cea atribuită oficial de ministerul de resort din ţările vizitate şi ca atare respectă standardele locale
* distribuţia camerelor la hoteluri se face de către recepţiile acestora; problemele legate de amplasarea sau aspectul camerei se rezolvă de către turist direct la recepţie în funcţie de disponibilităţi
* dacă hotelul este schimbat din motive care nu ţin de agenţie, va fi înlocuit cu un altul de aceeaşi categorie, aşa cum este precizat în program
* în derularea excursiei pot apărea situaţii de forţă majoră precum întârzieri în traficul aerian, blocarea aeroporturilor din raţiuni de securitate, schimbări de aeroporturi din raţiuni politice, greve, pandemii, condiţii meteo nefavorabile etc.; în aceste cazuri agenţia se obligă să depună eforturi pentru depăşirea situaţiilor ivite; totodată, agenţia nu poate fi făcută răspunzătoare pentru suportarea unor cheltuieli suplimentare aferente
* excursiile opţionale se efectuează la faţa locului cu agenţiile locale; sumele aferente acestor excursii nu se încasează în numele şi pentru agenţia DAL TRAVEL
* agenţia nu poate fi făcută răspunzătoare de pierderea bagajelor sau a obiectelor personale, indiferent de cauză
* în cazul în care turistul întârzie sau renunţă la programul stabilit, nu poate avea nici o pretenţie privind rambursarea eventualelor despăgubiri
* copiii minori pot călători doar: a) însoţiţi de ambii părinţi; b) însoţiţi de unul dintre părinţi care să deţină acordul notarial al părintelui care nu călătoreşte (sau încredinţare prin hotărâre judecătorească definitivă, certificat de deces); c) însoţiţi de un adult cu certificat de cazier judiciar în original şi acordul notarial al ambilor părinţi; d) însoțitorii minorului sunt obligați să aibă **certificatul de naștere în original** al copilului minor, adițional pașaportului și/sau cărții de identitate
* copiii au nevoie de paşaport individual
* vă rugăm să vă asiguraţi că documentele de călătorie, CARTEA DE IDENTITATE sau PAŞAPORTUL, nu prezintă urme de deterioare a elementelor de siguranţă şi sunt valabile minim 6 luni de la data terminării călătoriei
* c/v excursiei poate fi achitată şi în lei la cursul BNR + 2%, din ziua ultimei plăţi
* prezentul document constituie anexă la « Contractul de prestări servicii turistice »